Keywords

Summary



Keywords

1. Žemės ūkis – Teisės aktų derinimas – Augalų apsaugos produktų pateikimas į rinką – Direktyva 91/414

(Tarybos direktyva 91/414; Tarybos sprendimo 2003/199 2 straipsnio pirmosios pastraipos 3 punktas)

2. Žemės ūkis – Teisės aktų derinimas – Augalų apsaugos produktų pateikimas į rinką – Direktyva 91/414

(Tarybos direktyvos 91/414 8 straipsnio 2 dalis, Tarybos sprendimo 2003/199 2 straipsnio pirmosios pastraipos 3 punktas)

3. Žemės ūkis – Teisės aktų derinimas – Augalų apsaugos produktų pateikimas į rinką – Direktyva 91/414

(Tarybos direktyva 91/414; Tarybos sprendimo 2003/199 2 straipsnio pirmosios pastraipos 3 punktas)

Summary

1. Jei Sprendimo 2003/199 dėl aldikarbo neįrašymo į Direktyvos 91/414 dėl augalų apsaugos produktų pateikimo į rinką I priedą bei augalų apsaugos produktų, savo sudėtyje turinčių šios veikliosios medžiagos, registracijos panaikinimo 2 straipsnio pirmosios pastraipos 3 punktas būtų aiškinamas kaip leidžiantis valstybėms narėms išduoti naujas registracijas šių produktų pateikimui į rinką, nepaisant atsisakymo įrašyti aldikarbo veikliąją medžiagą į Direktyvos 91/414 I priedą, tai būtų nesuderinama su bendra šios direktyvos struktūra ir tikslu bei prieštarautų jos 8 straipsnio 2 dalies ketvirtajai pastraipai, kuri, jei buvo nuspręsta veikliosios medžiagos neįrašyti į pastarąjį priedą, valstybes nares įpareigoja užtikrinti, kad atitinkama registracija būtų panaikinta ar prireikus pataisyta per numatytą laikotarpį. Be to, toks Sprendimo 2003/199 2 straipsnio pirmosios pastraipos 3 punkto aiškinimas prieštarauja kitoms šios nuostatos kalbinėms versijoms.

Taigi Sprendimo 2003/199 2 straipsnio pirmosios pastraipos 3 punktas turi būti aiškinamas kaip šio sprendimo priedo A skiltyje išvardytoms valstybėms narėms leidžiantis, su tam tikromis išlygomis, iki 2007 m. birželio 30 d. svarbiausiems naudojimams palikti galioti registracijas, susijusias su aldikarbo turinčių augalų apsaugos produktų pateikimu į rinką.

(žr. 22–24 punktus)

2. Sprendimo 2003/199 dėl aldikarbo neįrašymo į Direktyvos 91/414 dėl augalų apsaugos produktų pateikimo į rinką I priedą 2 straipsnio pirmosios pastraipos 3 punktas, kuris nustato terminą panaikinti registracijas, susijusias su augalų apsaugos produktų, kurių sudėtyje yra aldikarbo veikliosios medžiagos, pateikimu į rinką, yra šios direktyvos 8 straipsnio 2 dalį įgyvendinanti priemonė.

Kadangi šiuo atžvilgiu Direktyvoje 91/414 nėra nustatytas joks apribojimas, skirtingų terminų nustatymas šių registracijų, skirtų produktams, kurių sudėtyje yra veikliosios medžiagos aldikarbo, atsižvelgiant į naudojimą, kuriam šie produktai skirti, panaikinimui, negali būti laikomas nesuderinamu su šios direktyvos nuostatomis.

(žr. 25–27 punktus)

3. Priimdama Sprendimo 2003/199 dėl aldikarbo neįrašymo į Direktyvos 91/414 dėl augalų apsaugos produktų pateikimo į rinką I priedą bei augalų apsaugos produktų, savo sudėtyje turinčių šios veikliosios medžiagos, registracijos panaikinimo 2 straipsnio pirmosios pastraipos 3 punktą, Taryba visapusiškai įvertino nustatytinos sistemos privalumus ir trūkumus, ir ši sistema siekiamų tikslų atžvilgiu nėra akivaizdžiai netinkama.

(žr. 32 punktą)